***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610278259 & 2610222350

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**ΠΑΡΟΣ – ΑΝΤΙΠΑΡΟΣ**

**4 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **25/08** | **28/08** |

**1η ΗΜΕΡΑ: ΠΑΤΡΑ – ΠΑΡΟΣ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) στις 03:00 και στις 03:15 (Κυριακή βράδυ προς Δευτέρα πρωί) αναχώρηση για το λιμάνι του Πειραιά, άφιξη και επιβίβαση στο πλοίο που θα μας φέρει στην Πάρο. Θα επισκεφθούμε τη παραλία Λιβάδια όπου θα έχουμε ελεύθερο χρόνο για μπάνιο και γεύμα. Τακτοποίηση το μεσημέρι στο ξενοδοχείο. Ελεύθερος ο υπόλοιπος χρόνος της ημέρας σας στην Παροικιά, την πρωτεύουσα της Πάρου. Τα γραφικά καλντερίμια, τα σοκάκια, ο παραλιακός δρόμος, η συνύπαρξη παραδοσιακών κυκλαδίτικων σπιτιών με νεοκλασικά αρχοντικά, αρχαία μνημεία, μικρές εκκλησίες διαμορφώνουν ένα μωσαϊκό ρυθμών και εποχών.

**2η ΗΜΕΡΑ: ΠΑΡΟΣ (ΑΝΤΙΠΑΡΟΣ)**

Σήμερα θα πραγματοποιήσουμε το γύρο του νησιού με το πούλμαν. Θα ξεκινήσουμε από την πρωτεύουσα της Πάρου, την Παροικιά και την Παναγία την Εκατονταπυλιανή. Στην συνέχεια θα ακολουθήσουμε την διαδρομή: Πούντα, Αλυκή, Δρυός, Μάρπησσα και το μεσημέρι θα καταλήξουμε σε παραλία όπου θα έχουμε ελεύθερο χρόνο για μπάνιο και γεύμα. Επιστροφή στο ξενοδοχείο μας το αργά το μεσημέρι. Το βράδυ θα επισκεφθούμε την ατμοσφαιρική Αντίπαρο. Μικρό, κατάλευκο και με υπέροχη φιλόξενη ατμόσφαιρα, δεν έχει τίποτα να ζηλέψει από την γειτονική Πάρο. Τα φημισμένα σοκάκια του με τα καταστήματα και τους στίχους του ποιητή Γιάννη Ρίτσου να κοσμούν τους λευκούς τοίχους τους γίνονται ο απόλυτος προορισμός για τις βραδινές βόλτες. Η Αντίπαρος άλλωστε, είναι γνωστή για την νυχτερινή ζωή που προσφέρει.

**3η ΗΜΕΡΑ: ΠΑΡΟΣ**

Ημέρα ελεύθερη στη διάθεση σας. Το βράδυ θα επισκεφθούμε τη Νάουσα, την όμορφη κωμόπολη με την αυθεντική κυκλαδίτικη αρχιτεκτονική και το χρώμα τις βουκαμβίλιας να αντιτίθεται στο γαλάζιο της θάλασσας. Η βόλτα στον παραδοσιακό οικισμό της Νάουσας είναι μια ωραία εμπειρία. Περπατώντας κανείς στα στενά πλακόστρωτα δρομάκια και παρατηρώντας την ομοιομορφία στην αρχιτεκτονική δόμηση των σπιτιών και των εκκλησιών που συναντά, καταλαβαίνει τη μοναδικότητα της κυκλαδίτικης ομορφιάς.

**4η ΗΜΕΡΑ: ΠΑΡΟΣ – ΠΑΤΡΑ**

Στην τελευταία μας ημέρα στο νησί της Πάρου, θα επισκεφθούμε το χωριό Λεύκες. Ένα από τα πιο όμορφα χωριά των νησιών του Αιγαίου με παραδοσιακή αρχιτεκτονική και φιλόξενους ανθρώπους. Στολίδι του χωριού αποτελεί η εκκλησία της Αγίας Τριάδας, η οποία κατά κοινή ομολογία θεωρείται η δεύτερη μεγαλοπρεπέστερη του νησιού μετά την Εκατονταπυλιανή. Στην συνέχεια θα επισκεφθούμε την παραλία Κολυμπήθρες που αποτελεί μοναδικό τοπίο του νησιού χάρη στους βράχους από γρανίτη που δημιουργούν μικρούς κολπίσκους που προσομοιάζουν σε κολυμπήθρες. Το γεωφυσικό φαινόμενο δημιουργεί ένα καταπληκτικό τοπίο που δεν γίνεται να παραλήψεις στην επίσκεψή σου στην Πάρο. Ελεύθερος χρόνος για γεύμα και μπάνιο. Το απόγευμα και επιβίβαση στο πλοίο που θα μας φέρει το βράδυ στον Πειραιά. Στη συνέχεια άμεση αναχώρηση για τη Πάτρα.

**ΔΗΛΩΣΕΙΣ ΣΥΜΜΕΤΟΧΗΣ:**

\*Έως 10/08 (ημέρα έκδοσης των ακτοπλοϊκών εισιτηρίων)

\*\*Λόγω υψηλής πληρότητας των πλοίων μετά το πέρας των αναγραφόμενων ημερομηνιών, δηλώσεις συμμετοχής θα πραγματοποιούνται εφόσον υπάρχουν διαθέσιμα ακτοπλοϊκά εισιτήρια

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο**  **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 25/07 με προκαταβολή | 320 € | 440 € |
| Για κρατήσεις που θα γίνουν από τις 26/07 | 340 € | 460 € |

**ΠΕΡΙΛΑΜΒΑΝΟΝΤΑΙ:**

* Διαμονή στο ξενοδοχείο POLOS 3\* στη Παροικιά με πρωινό
* Εισιτήρια πλοίου: Πειραιάς – Πάρος - Πειραιάς σε οικονομική θέση
* Εισιτήρια F/B για την Αντίπαρο
* Μεταφορά / περιηγήσεις με πούλμαν σύμφωνα με το πρόγραμμα (Το πούλμαν θα μεταβεί στη Πάρο)
* Αρχηγός – συνοδός

**ΣΗΜΕΙΩΣΕΙΣ:**

* Προσοχή: Εξαιτίας της υψηλής πληρότητας των ξενοδοχειακών μονάδων στα ελληνικά νησιά εν γένει, για την τουριστική σεζόν 2025, οι κρατήσεις στα ξενοδοχεία αντιστοιχούν σε περιορισμένο αριθμό δωματίων. Παρακαλούμε, οι δηλώσεις συμμετοχής να γίνονται το συντομότερο δυνατόν.
* **Προκαταβολή για κράτηση θέσης 120 €. Η εξόφληση θα πρέπει να γίνει έως 5 ημέρες πριν την αναχώρηση**
* Δεν περιλαμβάνονται: o φόρος διαμονής, οτιδήποτε αναγράφεται ως προαιρετικό και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος. Επίσης ενδέχεται η μετάβαση / επιστροφή να πραγματοποιηθεί από το λιμάνι της Ραφήνας.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.
* Οι τιμές έχουν κοστολογηθεί σύμφωνα με τις σημερινές τιμές των ναύλων (30/04/25). Στη περίπτωση ανατιμήσεων, θα υπάρξει αντίστοιχη αύξηση.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 15:00 και παραδίδονται στις 11:00 ανεξάρτητα από την ώρα άφιξης και αναχώρησης των ταξιδιωτών.
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.